За графа се носели легенди и клюки. Той имал много почитатели, но още повече – врагове. През 1785 г. в Париж бива обвинен, че е откраднал прочутата кралска огърлица, инкрустирана с 600 диаманта. Графът е арестуван и държан в Бастилията, но по-късно освободен поради липса на доказателства. Огорченият Калиостро заминава за Лондон, където се представя за италиански полковник на испанска служба. От там той праща писмо до френската общественост, в което предсказва революцията и превземането на Бастилията. В Англия графът е посветен в масонството.